บลจ.ไอเอ็นจี ยึดทรัพย์พลาสเทค เมทาลอน
เผย บลจ.ไอเอ็นจี ยึดทรัพย์พลาสเทค เมทาลอน หลังผิดนัดชำระหนี้งวดแรก
6 ส.ค. 2553

เผย บลจ.ไอเอ็นจี ยึดทรัพย์พลาสเทค เมทาลอน หลังผิดนัดชำระหนี้งวดแรก
บริษัทหลักทรัพย์จัดการกองทุน(บลจ.) ไอเอ็นจี (ประเทศไทย)  ในฐานะบริษัทจัดการของกองทุนรวมอสังหาริมทรัพย์ไทยอินดัสเตรียล 1 เปิดเผยว่า บริษัท พลาสเทค เมทาลอน (ประเทศไทย)ได้ผิดนัดชำระหนี้งวดแรกในวันที่ 31 ก.ค.ที่ผ่านมาจำนวน 180,000 บาท บริษัทจึงต้องดำเนินการบังคับตามคำพิพากษาตามขั้นตอนของกฎหมาย เพื่อดำเนินการยึดทรัพย์ของพลาสเทคมาขายทอดตลาดนำเงินมาชำระหนี้ตามฟ้อง และกลับเข้าครอบครองพื้นที่เช่าต่อไป 
ที่ผ่านมาบริษัทจัดการในนามของกองทุนรวมได้ฟ้องร้องบริษัท พลาสเทค เมทาลอน (ประเทศไทย) เพื่อให้ชำระหนี้ค่าเช่า ค่าบริการ ค่าซ่อมแซมทรัพย์สินที่เสียหาย  และหนี้อื่นๆ โดยพลาสเทคได้ตกลงทำสัญญาประนีประนอมยอมความกับกองทุนรวมและศาลมีคําพิพากษาตามสัญญาประนีประนอมยอมความดังกล่าวแล้ว เมื่อวันที่ 1 มิ.ย. 2553 และตามสัญญา พลาสเทคมีหน้าที่ต้องชำระเงินเป็นงวดๆ แต่เมื่อนัดชำระเงินงวดแรกทำให้กองทุนรวมมีสิทธิดำเนินการบังคับคดีกับพลาสเทคเต็มตามคำขอท้ายคำฟ้องได้ทันที